Benedictus episcopus servus servorum Dei dilectissimo in Christo filio Maiolo clarissimo abbati Cluniensis monasterii, tuisque successoribus in perpetuum. Quia monasterium Cluniense, quod tu domino propitio regulariter regis, sanctae Romanae Ecclesiae novimus esse commissum ad defendendum et dilatandum idcirco benevoli et benefici erga eumdem locum debemus existere. Quapropter notum sit omnibus, quod petisti a nobis jam dicto tuo monasterio insulam Lirinensem, cum Arluco monasterio, et omnibus pertinentibus ad eadem loca, nostra auctoritatis privilegio concederemus : siquidem ut ex decretis Beati Gregorii Papa didicimus, eadem insula in jure et subjectione Sanctae Sedis Apostolicae consistit, petitionibus igitur tuis satisfacientes et assensum prebentes, sub omni integritate donamus tibi atque successoribus tuis eamdem insulam, et idem Monasterium Arlucum, cum sibi pertinentibus : de quibus, si quis te vel successores tuos pulsaverit, gladio exommunicationis noverit, se feciendum. Volumus autem ut annuatim ad sepulchrum beati Petri quinque solidos argenteos exinde persolvas. Et ut haec nostra auctoritas vigorem et soliditatem in perpetuum obtineat, sigillo nostro signavimus, et manu nostra firmavimus. Scriptum per manum Stephani notarii regionarii archiseriniarii Sanctae Romanae Ecclesiae, in mense maio indictione sexta bene valete. Datam X, kalendas maiis per manum Joannis episcopi Salaritanae Ecclesiae, anno quarto pontificatus Domini nostri Bene[d]icti sanctissimi VII Papae. Imperante Domino nostro Otone II. videlicet a Deo coronato magno et pacifico impetatore, anno II. in mense maio, et indictione ista sexta.